
Nr. UR2019-000284/04.03.2019
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind aprobarea Planului Urbanistic de Detaliu “Construire clădire locuințe și servicii în regim de înălțime P+2E+Er/M conf. HCL 229/2007. Împrejmuire teren. Amenajare accese și incintă”, str. Cloșca nr. 48, Timişoara

1. Descrierea situatiei actuale
Terenul reglementat în cadrul Planului Urbanistic de Detaliu “Construire clădire locuințe și servicii în regim de înălțime P+2E+Er/M conf. HCL 229/2007. Împrejmuire teren.Amenajare accese și incintă”, str. Cloșca nr. 48, Timişoara, este situat în intravilanul municipiului Timişoara, în partea de nord - vest a oraşului, în cartier Mehala, în UTR 10, fiind delimitat la nord - parcele cu locuințe individuale, la sud – strada Cloșca, la est – parcele cu locuințe individuale, la vest – locuințe individuale, fiind prevăzut prin PUG aprobat prin HCL 157/2012 prelungit prin HCL 131/2017 zona de locuințe și funcțiuni complementare și HCL 229/2007 privind aprobarea reglementării funcțiunilor, a regimului de înălțime, a aliniamentului și a profilului stradal Cloșca, începând de la Bd.Cetății până la str. Grigore Alexandrescu. Conform profilului stradal aprobat prin HCL 229/2007 – zona destinată reconversiei, regim de înălțime peste P+4E, servicii, locuire. 
Terenul reglementat în suprafaţă totală de 1085 mp, este înscris în CF nr. 418965 (CF vechi 10877, top 21888, 21889) cad 418965, Timișoara, nr. top.21888, 21889, teren intravilan situat în str. Cloșca nr. 48, Timişoara, proprietar fiind BENEA GAVRILA-MARCEL, cu interdicție de înstrăinare, grevare cu sarcini, închiriere, dezmembrare, alipire, construire, demolare, restructurare și amenajare, în favoarea OTP BANK ROMANIA SA pentru care a fost obtinut Acordul OTPNr. 7411/04.03.2019, respectiv se notează acțiune civilă  formulată de MATIS OVIDIU și de IRIMESCU RAZVAN PAUL (conform Adresei cu nr. SC2019-4795/27.02.2019 a Directiei Secretariat General - Cabinet Secretar ,,pentru continuarea procedurilor/ operatiunilor in vederea aprobarii PUD-ului, existenta unui litigiu nu constituie un impediment”).
Pe terenul reglementat se află o casă în suprafața de 137mp și regim de înălțime parter.  
2. Schimbari preconizate şi rezultate aşteptate
Planul Urbanistic de Detaliu “Construire clădire locuințe și servicii în regim de înălțime P+2E+Er/M conf. HCL 229/2007. Împrejmuire teren.Amenajare accese și incintă”, str. Cloșca nr. 48, Timişoara, propune construirea unei clădiri de locuințe și servicii la parter în regim de maxim P+2E+Er/M si împrejmuire teren cu amenajare accese în incintă conform planşei nr. 02.1A - ,,Reglementări urbanistice”.  
3. Alte informatii 
În conformitate cu prevederile Legii nr. 350/2001 privind autorizarea executării lucrărilor de construcţii, actualizată. pentru documentatia PUD “Construire clădire locuințe și servicii în regim de înălțime P+2E+Er/M conf. HCL 229/2007. Împrejmuire teren. Amenajare accese și incintă”, str. Cloșca nr. 48, Timişoara, a fost obţinut Certificatului de Urbanism nr. 946 din 14.03.2017 prelungit pana la 13.03.2019, respectiv prevederile Avizul Arhitectului Sef nr. 43/ 15.11.2018;

În data de 09.02.2018, la Serviciul Relaționare Directă cu Cetățenii, mai mulți cetățeni din zonă  au depus cu numărul de înregistrare RU2018-000049/09.02.2018 o sesizare referitoare la proiect, precum si solicitare de organizare a unei dezbateri publice pe marginea documentației de urbanism PUD - „Construire cladire locuinţe şi servicii în regim de înălţime P+2E+Er conform HCL 229/2007, împrejmuire teren, amenajare accese şi incintă”, str. Cloşca, nr. 48, Timişoara, beneficiar Benea Gavrilă Marcel, proiectant S.C. RD SIGN S.R.L. Dezbaterea publică a fost organizată în data de 7 martie 2018, și s-au purtat discuţii între participanţii la dezbatere – locuitori şi vecini din zonă. Problemele ridicate de către cetăţeni, atât în sesizări, cât şi la dezbaterea publică au fost privitoare la neplăcerile şi disconfortul creat odata cu apariţia locuinţelor colective cu regim mai mare de inaltime propuse prin acest PUD, aglomerare, poluare fonică şi creşterea nivelului de noxe, trafic aglomerat, neclarităţi cu privire la traseul şi dimensiunea străzii, reducerea însoririi, deprecierea zonei, afectarea funcţionării utilităţilor din zonă. La sesizările din partea publicului, proiectantul documentaţiei PUD - „Construire cladire locuinţe şi servicii în regim de înălţime P+2E+Er conform HCL 229/2007, împrejmuire teren, amenajare accese şi incintă”, str. Cloşca, nr. 48, Timişoara, a răspuns prin adresa înregistrată cu numărul RU2018-000071/01.03.2018.

4. Concluzii
Având în vedere prevederile legale expuse proiectul de hotărâre privind aprobarea Planului Urbanistic de Detaliu “Construire clădire locuințe și servicii în regim de înălțime P+2E+Er/M conf. HCL 229/2007. Împrejmuire teren. Amenajare accese și incintă”, str. Cloșca nr. 48, Timişoara, îndeplineşte condiţiile pentru a fi supus dezbaterii şi aprobării plenului consiliului local. 

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune,  în nota de fundamentare.

